Medhaj News 18 Apr 19,21:55:51 Movies Review
मल्टीस्टारर फिल्म 'कलंक' बुधवार को सिनेमा घरों में रिलीज हुई, इस फिल्म में आलिया भट्ट , वरुण धवन , संजय दत्त , सोनाक्षी सिन्हा और आदित्य रॉय कपूर जैसे सितारे काम कर रहे हैं | फिल्म को समीक्षकों की मिली जुली राय मिली | 'कलंक की शानदार ओपनिंग के साल 2019 में रिकॉर्ड बना डाला | कलंक के नाम 2019 की सबसे बड़ी ओपनिंग का रिकॉर्ड दर्ज हो गया | पहले दिन फिल्म का कलेक्शन 20 से 21 करोड़ रुपये का रहा | यह वरुण धवन और आलिया भट्ट के लिए भी अब तक का सबसे बड़ा ओपनिंग डे फिल्म है | साल की हिट फिल्मों की बात करें तो 2019 में अब तक केसरी के नाम सर्वश्रेष्ठ ओपनिंग डे का रिकॉर्ड था | फिल्म ने पहले दिन में 20.40 करोड़ की कमाई की थी | इस फिल्म का रिकॉर्ड ध्वस्त करते हुए कलंक ने पहले ही दिन 21 से 22 करोड़ रुपये कलेक्ट कर लिए. फिल्म कलंक को देखने के लिए बड़े शहरों की भीड़ जुटी |
उम्मीद जताई जा रही है कि फिल्म वीकेंड में जबरदस्त कलेक्शन करेगी और कमाई के नए रिकॉर्ड बनाएगी | कलंक की कहानी सन् 1945 की है, जब भारत अंग्रेजों के अधीन था | फिल्म प्रेम कहानी पर आधारित है | फिल्म में माधुरी दीक्षित बहार बेगम, संजय दत्त बलराज चौधरी, आलिया भट्ट रूप, सोनाक्षी सिन्हा सत्य चौधरी, वरुण धवन जफर और आदित्य रॉय कपूर देव चौधरी का किरदार निभा रहे हैं | फिल्म का सेट बहुत ही भव्य है और हालांकि टीजर में कहानी काफी उलझी हुई नजर आ रही है लेकिन करण जौहर ने फिल्म के सेट पर भरपूर पैसा लगाया है | संजय दत्त और माधुरी दीक्षित की जोड़ी को परदे पर लगभग दो दशक बाद एक साथ देखा जा सकेगा | 'कलंक को अभिषेक वर्मन ने डायरेक्ट किया है और फिल्म के प्रोड्यूसर्स में करण जौहर और साजिद नाडियाडवाला हैं |